### Beslutning

Udvalget har besluttet, at hastighedsskiltning ikke vil blive gennemført på 40 km, da trafiktællinger indikerer, at der er en passende hastighed. De tiloversblevne midler kan i stedet allokeres til trafiksikkerhedsinitiativer ifm. udviklingsplanen for [adresse].

Derfor anmoder udvalget om, at der udarbejdes en tids- og procesplan for arbejdet med udviklingsplanen samt mulighederne for [adresse], i overensstemmelse med budgetaftalen.

### Sagsfremstilling

## Resume og sagens baggrund

I 2022 besluttede Teknik- og Miljøudvalget at afsætte 2,9 mio. kr. til at forbedre trafiksikkerheden i [adresse], herunder at etablere nyt gadelys. På den baggrund har Teknik- og Miljøudvalget den 9. januar 2025 godkendt, at 2,5 mio. kr. af bevillingen på 2,9 mio. kr. anvendes til gadelys i [adresse], og at der etableres en zone med en anbefalet hastighed på 40 km/t uden fartdæmpende foranstaltninger. Politiet havde imidlertid afvist denne løsning.

Efter fornyet dialog med politiet har administrationen fået bekræftet, at hastigheden kan nedsættes til 40 km/t uden fysiske fartdæmpende foranstaltninger, hvis der anvendes såkaldte C55-40-km/t-tavler i stedet for at etablere en hastighedszone.

## Indstillinger

Chefen for Vej, Ejendom og Affald indstiller, at udvalget godkender forslaget om at etablere en hastighedsgrænse på 40 km/t uden fysiske fartdæmpende foranstaltninger.

## Behandling

Teknik- og Miljøudvalget.

## Sagsfremstilling

På Teknik- og Miljøudvalgets møde den 3. april 2025 har administrationen oplyst følgende under "Gensidig orientering":

"Administrationen har været i dialog med politiet for at undersøge muligheden for at godkende hastighedsnedsættelsen uden yderligere fysiske foranstaltninger. Politiet har imidlertid afvist denne løsning. For at nedsætte hastigheden til 40 km/t er det derfor nødvendigt samtidig at etablere flere fysiske fartdæmpende foranstaltninger."

Efter fornyet dialog med politiet har administrationen fået bekræftet, at hastigheden kan nedsættes til 40 km/t uden fysiske fartdæmpende foranstaltninger, hvis der anvendes såkalte C55 (40 km/t-tavler) i stedet for at etablere en hastighedszone.

Følgende tiltag foreslås etableret for at understøtte en lokal hastighedsbegrænsning på [adresse] uden at etablere egentlige fysiske fartdæmpende foranstaltninger (se Bilag 1):

* Opsætning af seks parvis dobbeltsidede C55 – 40 km/t-tavler
* Opsætning af fire C55/C56 – 40 km/t-tavler i begge ender af strækningen
* Etablering af V50 – 40 km/t-vejafmærkning midt på strækningen
* Afmærkning af parkeringsbaner ved [adresse] og ved caféer og restauranter.

## Økonomiske konsekvenser

Ingen.